รัฐบาลไทย-ข่าวทำเนียบรัฐบาล-ปลัด มท. ปลุกเร้าชาวราชสีห์เมืองสองแคว มุ่งมั่น “บำบัดทุกข์ บำรุงสุข” ย้ำ ต้องวางตัวเเบบรวงข้าวสุกที่โน้มเข้าหาประชาชน
วันพุธที่ 25 มกราคม 2566
25/01/2566
ปลัด มท. ปลุกเร้าชาวราชสีห์เมืองสองแคว มุ่งมั่น “บําบัดทุกข์ บํารุงสุข” ย้ํา ต้องวางตัวเเบบรวงข้าวสุกที่โน้มเข้าหาประชาชน
ปลัด มท. ปลุกเร้าชาวราชสีห์เมืองสองแคว มุ่งมั่น “บําบัดทุกข์ บํารุงสุข” ย้ํา ต้องวางตัวเเบบรวงข้าวสุกที่โน้มเข้าหาประชาชน
วันนี้ (25 มกราคม 2566) เวลา 14.00 น. ณ ศาลาการเปรียญ วัดจุฬามณี ตําบลท่าทอง อําเภอเมืองพิษณุโลก จังหวัดพิษณุโลก นายสุทธิพงษ์ จุลเจริญ ปลัดกระทรวงมหาดไทย ลงพื้นที่ตรวจติดตามผลการปฏิบัติราชการโครงการ บ้าน วัด โรงเรียน (บวร) โครงการ 1 ตําบล 1 หมู่บ้านยั่งยืน 93 หมู่บ้านของจังหวัดพิษณุโลก และโครงการสําคัญอื่น ๆ ตามนโยบายของรัฐบาลและภารกิจสําคัญของกระทรวงมหาดไทยในพื้นที่จังหวัดพิษณุโลก โดยนายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น และนายบุญธรรม หอไพบูลย์สกุล รองอธิบดีกรมที่ดิน ร่วมลงพื้นที่ โดยมี นายภูษิต สมจิตต์ ผู้ว่าราชการจังหวัดพิษณุโลก รองผู้ว่าราชการจังหวัดพิษณุโลก หัวหน้าส่วนราชการประจําจังหวัดและหัวหน้าส่วนราชการส่วนกลางประจําจังหวัด หัวหน้าหน่วยงานรัฐวิสาหกิจในสังกัดกระทรวงมหาดไทย นายอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และเจ้าหน้าที่ที่เกี่ยวข้อง เข้าร่วมรับมอบนโยบาย ฯ
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นโอกาสที่ดีที่ได้ลงพื้นที่ตรวจเยี่ยมให้กําลังใจ การขับเคลื่อนปฏิบัติราชการในพื้นที่จังหวัดพิษณุโลกของพี่น้องข้าราชการ ผู้นําท้องที่ ผู้บริหาร อปท. ตลอดจนอาสาสมัครต่าง ๆ และพี่น้องภาคีเครือข่ายของกระทรวงมหาดไทยในพื้นที่ ซึ่งที่ผ่านมาทุกท่านทุกภาคส่วนต่างร่วมแรงแข็งขันในการขับเคลื่อนงานกันอย่างเต็มกําลังความสามารถ โดยเฉพาะอย่างยิ่งการดําเนินงานโครงการ บ้าน วัด โรงเรียน (บวร) โครงการ 1 ตําบล 1 หมู่บ้านยั่งยืน 93 หมู่บ้านของจังหวัดพิษณุโลก และโครงการสําคัญอื่น ๆ ที่อยู่ในความสนใจของประชาชน ตลอดจนการรับฟังเสียงสะท้อนความต้องการของประชาชนในพื้นที่ เพื่อทําให้การขับเคลื่อนขยายผลการดําเนินภารกิจของกระทรวงมหาดไทยที่มุ่งเน้นการบําบัดทุกข์ บํารุงสุข เพื่อให้เกิดการ Chang for Good สามารถช่วยเสริมสร้างการพัฒนาเมืองพิษณุโลกให้มีความมั่นคง มั่งคั่ง และยั่งยืน
"จังหวัดพิษณุโลกเป็นจังหวัดที่สําคัญในเเง่ของประวัติศาสตร์ที่เกี่ยวข้องกับสถาบันหลักของชาติไทย ไม่ว่าจะเป็นประวัติศาสตร์เกี่ยวกับวัดพระศรีรัตนมหาธาตุ วรมหาวิหาร วัดโพธิญาณ หรือวัดจุฬามณี ที่ล้วนเเต่เป็นโบราณสถานที่เป็นมรดกอันล้ําค่าของจังหวัดพิษณุโลก มีความเป็นมาที่น่าภาคภูมิใจ และมีคุณค่าแก่การรักษา โดยสิ่งสําคัญ คือ การถ่ายทอดให้ลูกหลานได้รับรู้และรับทราบ เพื่อเป็นการปลูกความรักและหวงแหนความเป็นชาติ ที่ถูกผนวกเข้ากับศาสนาอย่างลงตัว เป็นแหล่งอารยธรรมและประวัติศาสตร์ที่สะท้อนถึงจิตวิญญาณและวิถีชีวิตที่งดงามของประชาชนชาวพิษณุโลก เเละคนไทยทุกหมู่เหล่านับแต่ในอดีตจวบจนปัจจุบันได้เป็นอย่างดี จึงควรค่าอย่างยิ่งแก่การบูรณะ การบํารุงดูแลรักษา การฟื้นฟู และการต่อยอดขยายผล ให้อยู่คู่คนไทยสืบไป" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า การมอบนโยบายการปฏิบัติราชการในวันนี้มีเรื่องที่สําคัญที่ต้องเน้นย้ําพวกเราชาวมหาดไทยทุกคน คือ พวกเราที่เป็นชาวราชสีห์ผู้เป็นข้าราชการที่ดีในพระบาทสมเด็จพระเจ้าอยู่หัว ต้องตระหนักถึงความสําคัญของการเป็นคนมหาดไทย ที่มีภาระรับผิดชอบสําคัญในการมุ่ง “บําบัดทุกข์ บํารุงสุข” แก่ประชาชนทุกหมู่เหล่า และสร้างความสุข สร้างรอยยิ้ม ให้ประชาชน ทําให้เขามีความทุกข์น้อยลงจนหมดไป มีแต่ความสุข ซึ่งต้องทําอย่างต่อเนื่องและยั่งยืน อันมีปัจจัยความสําเร็จที่สําคัญ คือ การน้อมนําหลักปรัชญาของเศรษฐกิจพอเพียงมาประยุกต์ใช้ คือ รู้จักพอประมาณ มีเหตุผล มีภูมิคุ้มกัน บนพื้นฐานความรู้คู่คุณธรรม ทําให้ประชาชนสามารถพึ่งพาตนเองได้อย่างมีเหตุมีผล นอกจากนี้ ต้องน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มาขยายผลในพื้นที่เพื่อการสร้างความมั่นคงด้านอาหารให้คนในชุมชน โดยสิ่งเหล่านี้ทําคนเดียวอาจสําเร็จแต่ไม่ยั่งยืน จึงต้องอาศัย “การสร้างทีม”เพื่อแก้ไขปัญหาบ้านเมืองของเราได้อย่างเข้าใจ เข้าถึงตามบริบทภูมิสังคม จึงจะเกิดการพัฒนาที่ยั่งยืนตามเป้าหมายการพัฒนาที่ยั่งยืนของสหประชาชาติทั้ง 17 ประการ ตามที่ผู้ว่าราชการจังหวัดได้ให้คํามั่น “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน เพื่อคนไทยกว่า 66 ล้านคน ร่วมกับสหประชาชาติ “โลกนี้เพื่อเรา””
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การดําเนินโครงการหรือกิจกรรมใด ๆ เพื่อพี่น้องประชาชนจะสําเร็จได้ต้องอาศัยภาวะ “ผู้นํา” ที่มีลักษณะคล้าย ๆ รวงข้าวสุกที่โน้มลงสู่แผ่นดิน เป็นผู้นําที่มีจิตใจเมตตา คําว่า "มหทย" แปลว่า เมตตายิ่ง กรุณายิ่ง คนมหาดไทยจะต้องมีใจ มี Passion และเข้าอกเข้าใจบริบทความต้องการของพี่น้องประชาชน ดังนั้น ท่านผู้ว่าฯ ท่านนายอําเภอต้องไปสร้างทีม แล้วนํากลไกการทํางาน 3 5 7 ตามศาสตร์พระราชา มาขยายผลให้ได้ และในฐานะผู้นําตามกฎหมาย ต้องเร่งบูรณาการทุกภาคีเครือข่ายในพื้นที่ เน้นการสร้างสรรค์ร่วมงานกันแบบ “แขนงไม้ไผ่” ที่เมื่อมัดรวมเข้าด้วยกันจะมีความเเข็งเเรง รวมกันเข้ามามีส่วนร่วมในการร่วมแก้ไขปัญหา วางแผน พัฒนาต่อยอด และร่วมรับผิดชอบ โดยยึดเป้าหมายพี่น้องประชาชนเป็นศูนย์กลาง
"นอกจากนี้ กระทรวงมหาดไทยได้ดําเนินโครงการอําเภอบําบัดทุกข์ บํารุงสุข แบบบูรณาการอย่างยั่งยืน รวมถึงโครงการ 1 ตําบล 1 หมู่บ้านยั่งยืน เฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวาระทรงเจริญพระชนมายุ ครบ 3 รอบ 36 พรรษา ในวันที่ 8 มกราคม 2566 นี้ ซึ่งถือเป็นการน้อมนําเอาแนวพระดําริ เรื่อง "หมู่บ้านยั่งยืน (Sustainable Village)" ของพระองค์มาดําเนินการขับเคลื่อน ซึ่งมีวัตถุประสงค์สําคัญเพื่อต้องการส่งเสริมและสนับสนุนการพัฒนาคุณภาพชีวิตของประชาชนในหมู่บ้านให้มีความเป็นอยู่ที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาที่ยั่งยืนทุกมิติ โดยมีคณะกรรมการหมู่บ้าน (กม.)/คณะกรรมการกลางของหมู่บ้านอาสาพัฒนาและป้องกันตนเอง (อพป.)/คณะกรรมการชุมชน ขับเคลื่อนร่วมกับ 7 ภาคีเครือข่าย ด้วยการบูรณาการการทํางานร่วมกันเพื่อให้ "หมู่บ้านยั่งยืน" (Sustainable Village) เกิดผลเป็นรูปธรรม" นายสุทธิพงษ์ฯ กล่าวในช่วงท้าย
ด้าน นายภูษิต สมจิตต์ ผู้ว่าราชการจังหวัดพิษณุโลก กล่าวรายงานโดยสรุปว่า จังหวัดพิษณุโลก ได้มีคําสั่งแต่งตั้งคณะกรรมการขับเคลื่อนโครงการฯ ในระดับจังหวัด ระดับอําเภอ และระดับพื้นที่ พร้อมทั้งคณะทํางานติดตามประเมินโครงการฯ แล้ว และคณะทํางานติดตามประเมินโครงการฯ ได้มีการจัดประชุมคณะทํางานฯ เพื่อวางแผนการดําเนินงานและแนวทางในการติดตามการขับเคลื่อนโครงการฯ ในระดับอําเภอเมื่อวันจันทร์ที่ 23 มกราคม 2566 ซึ่งที่ประชุมได้กําหนดกรอบระยะเวลา แผนปฏิบัติการ กําหนดรูปแบบ และแนวทางในการติดตามการขับเคลื่อนโครงการฯ ในระดับอําเภอเสร็จเรียบร้อยแล้ว ทั้งนี้ จากการวิเคราะห์สภาพปัญหาหมู่บ้าน ที่ได้มีการคัดเลือก พบว่าปัญหาที่ต้องได้รับการแก้ไขอย่างเร่งด่วน คือ ปัญหาหมู่บ้านมีรายได้ต่อครัวเรือนต่ํา โดยมีแนวทางแก้ไขที่ต้องดําเนินการเร่งด่วน ในเรื่องการส่งเสริมการพัฒนาอาชีพเป็นสําคัญ นอกจากนี้ จังหวัดพิษณุโลก จะเร่งรัดดําเนินโครงการอื่น ๆ ที่เกี่ยวข้องกับความต้องการของพี่น้องประชาชนและเป็นโครงการตามนโยบายของกระทรวงมหาดไทยและกรมในสังกัดต่าง ๆ อาทิ ศูนย์บําบัดรักษาและฟื้นฟูสภาพทางสังคมให้แก่ผู้ป่วยยาเสพติด โครงการถังขยะเปียกลดโลกร้อน โครงการผังน้ําชุมชน โครงการบ้านนี้มีรัก ปลูกผักกินเอง อย่างเร่งด่วนต่อไป พร้อมทั้งขับเคลื่อนเป้าหมายการพัฒนาที่ยั่งยืน SDGs ตาม MOU 76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน เป็นเป้าหมายและแนวทางการดําเนินการที่ทํางานภายใต้กลไกการบูรณาการการทํางานกับภาคีเครือข่ายอย่างครบถ้วนต่อเนื่อง โดยเน้นการสร้างทีมเพื่อพัฒนาคน ให้คนไปพัฒนาจังหวัดอย่างสร้างสรรค์และเป็นประโยชน์กับประชาชนอย่างยั่งยืนต่อไป